നേന്ത്രക്കായ വിലത്തകര്ച്ച: വാഴക്കര്ഷകര്ക്കു ഇരുട്ടടി വടക്കഞ്ചേരി: നേന്ത്രക്കായ ഉള്പ്പെടെ കാര്ഷികോല്പന്നങ്ങള്ക്കെല്ലാം കടുത്ത വിലത്തകര്ച്ച. നല്ല നാടന് നേന്ത്രക്കായ വില കിലോയ്ക്ക് 25 രൂപയിലും താഴെയായി. കുറഞ്ഞ വിലക്കും കായ വാങ്ങാന് ആളില്ലെന്നാണ് വിഎഫ്പിസികെയുടെ പാളയത്തെ സ്വാശ്രയ കര്ഷക സംഘം ഭാരവാഹികള് പറയുന്നത്. ഗുണം കുറഞ്ഞ തമിഴ്നാട് നേന്ത്രകായ യഥേഷ്ടം വിപണിയിലെത്തുന്നതാണ് വാഴ കര്ഷകര്ക്ക് ഇരുട്ടടിയായിട്ടുള്ളത്. അഞ്ചു കിലോ നേന്ത്രപഴം നൂറു രൂപക്കും ഇവര് വില്പ്പന നടത്തുന്നുണ്ട്. പട്ടിക്കാട്, ചുവന്നമണ്ണ് പ്രദേശങ്ങളില്നിന്നും വലിയ തോതില് നേന്ത്രക്കായ തൃശൂര് മാര്ക്കറ്റിലെത്തുന്നതും നാടന് നേന്ത്രക്കായക്ക് ഡിമാന്ഡ് ഇല്ലാതാക്കി. കിലോക്ക് 20 രൂപ നിരക്കിലാണ് ഇവിടങ്ങളില് നിന്നും തൃശൂര് മാര്ക്കറ്റില് നേന്ത്രക്കായ എത്തുന്നത്. പാളയംകോടന് കായ വില കിലോയ്ക്ക് 11 രൂപയാണ്. കര്ഷകര്ക്ക് ലഭിക്കുന്ന വിലയാണിത്. കടകളില് ചില്ലറ വില്പന വില ഇതിലും കൂടുതലുണ്ടാകും. കുന്പളങ്ങ വില ചെറിയ ഒറ്റനന്പറായി ചുരുങ്ങി. റബര് റീ പ്ലാന്റ് ചെയ്യുന്നു തോട്ടങ്ങളില് ടണ് കണക്കിന് കുന്പളങ്ങ ഉണ്ടെങ്കിലും വാങ്ങാന് ആളില്ലാതെ നശിക്കുകയാണ്. പാവക്ക, പയര് എന്നിവക്ക് മാത്രമാണ് കുറച്ചെങ്കിലും ഉയര്ന്ന വിലയുള്ളത്.